CELEX: 22004D0110
Language: hu
Date: 2004-07-09 00:00:00
Title: Az EGT-vegyesbizottság határozata 110/2004 (2004. július 9.) az EGT-megállapodás XVII. mellékletének (szellemi tulajdon) módosításáról

23.12.2004   
            
            
               HU
            
            
               Az Európai Unió Hivatalos Lapja
            
            
               L 376/45
            
         
      AZ EGT-VEGYESBIZOTTSÁG HATÁROZATA
   
   110/2004
   (2004. július 9.)
   az EGT-megállapodás XVII. mellékletének (szellemi tulajdon) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: „a megállapodás”) és különösen annak 98. cikkére,
   mivel:
   
               (1)
            
            
               A 2003. október 14-én Luxemburgban aláírt, a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodás módosította (1) a megállapodás XVII. mellékletét.
            
         
               (2)
            
            
               A HL L 6., 2002.1.10., 70. o. számában helyesbített, az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanácsi irányelvet (2) a megállapodás szövegébe kell illeszteni.
            
         A KÖVETKEZŐKÉPPEN HATÁROZOTT:
   1. Cikk
   A megállapodás XVII. melléklete a következőképpen módosul:
   
               1.
            
            
               A 7. pontba (92/100/EGK tanácsi irányelv) és a 9. pontba (93/98/EGK tanácsi irányelv) a következőt kell beilleszteni a kiigazítás szövege elé:
               „ahogyan azt a
               
                           —
                        
                        
                           
                              32001 L 0029: A HL L 6., 2002.1.10., 70. o. számában helyesbített 2001. május 22-i 2001/29/EK európai parlamenti és tanácsi irányelv (HL L 167., 2001.6.22., 10. o.) módosította.”
                        
                     
         
               2.
            
            
               A 9d. pont után (98/44/EK európai parlamenti és tanácsi irányelv) a következő pontot kell beilleszteni:
               
                           „9e.
                        
                        
                           
                              32001 L 0029: A HL L 6., 2002.1.10., 70. o. számában helyesbített, az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanácsi irányelv (HL L 167., 2001.6.22., 10. o.).
                        
                     Ezen megállapodás alkalmazásában az irányelv rendelkezéseit a következő kiigazítással kell értelmezni:
               Az EFTA-államokat felkérik, hogy küldjenek képviselőket a kapcsolattartó bizottság üléseire.”
            
         2. Cikk
   A HL L 6., 2002.1.10., 70. o. számában helyesbített 2001/29/EK irányelv izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell kihirdetni, hitelesek.
   3. Cikk
   Ez a határozat 2004. július 10-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-vegyesbizottsághoz (3).
   4. Cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. július 9-én.
      
         
            az EGT-vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 130., 2004.4.29., 3. o.
   
   
      (2)  HL L 167., 2001.6.22., 10. o.
   
   
      (3)  Alkotmányos követelmények jelezve.